Publication: Magyar Közlöny
Issue: MK-2002-132 (Year: 2002, Number: 132)
Era: 1990-2004
Section: 1949. évi XX. törvény 6. §-ának (3) bekezdése és a 68. §-a
Paragraph Index: 268

6. A Közalapítvány vagyona 6.1. A Közalapítvány céljaira rendelt induló vagyont az Alapító oly módon biztosítja, hogy a központi költségvetésben a Közalapítvány céljaira rendelkezésre bocsát 60 millió forintot. 6.2. A Közalapítvány anyagi forrásai: — csatlakozás során tett és nem a törzsvagyon növelésére rendelt vagyoni felajánlások, — az állami költségvetésben évente megállapítható támogatás, — egyéb bevételek, adományok. 6.3. A Közalapítvány törzsvagyona 20 millió forint. 6.4. A Közalapítvány céljai megvalósítása érdekében önállóan gazdálkodik. 6.5. Az Alapító és késõbb csatlakozók által a Közalapítvány céljaira rendelt vagyon kizárólag a Közalapítvány céljainak megvalósítása érdekében használható fel a mindenkori hatályos pénzügyi rendelkezések szerint.

Source: https://magyarkozlony.hu/hivatalos-lapok/19edd8977647211f531e676f8c0d7a7b8d3023c6/dokumentumok/48e71606ecd9fa97e7769c871c70626126b94dc7/letoltes